ΓΡΑΠΤΗ ΕΡΩΤΗΣΗ P-3214/00

υποβολή: Enrique Barn Crespo (PSE) προς το Συμβούλιο

(20 Οκτωβρίου 2000)

Θέμα: Συνεργασία ΕΕ-ΟΗΕ στη διαχείριση των κρίσεων και στην πρόληψη των συγκρούσεων

Στις 15 Σεπτεμβρίου πραγματοποιήθηκε συνεδρίαση εκπροσώπων του ΟΗΕ και της ΕΕ για να συζητηθεί η συνεργασία στον τομέα της διαχείρισης των κρίσεων και της πρόληψης των συγκρούσεων.

Ποια ήταν η ημερήσια διάταξη αυτής της συνεδρίασης και ποια ήταν τα συμπεράσματα;

Αυτά τα ζητήματα είχαν συζητηθεί ξανά όταν ο κ. Κόφι Αnnan επισκέφθηκε την Ευρώπη;

Ποια είναι η θέση της ΕΕ σχετικά με τη συνεργασία με τον ΟΗΕ σ' αυτό τον τομέα και ποιος ρόλος θα πρέπει να δοθεί στον ΟΗΕ στην εκπόνηση των συμφωνιών του Ελσίνκι όσον αφορά την ΚΕΠΠΑ;

Ποια θα μπορούσε να είναι η συγκεκριμένη συμβολή της ΕΕ στην ενίσχυση των ικανοτήτων του ΟΗΕ όσον αφορά τη διαχείριση κρίσεων και την πρόληψη συγκρούσεων;

Αυτά τα ζητήματα θα συζητηθούν κατά την προσεχή συνεδρίαση του Ευρωπαϊκού Συμβουλίου;

Ποιο θα είναι το προσεχές σχήμα διαλόγου μεταξύ του ΟΗΕ και της ΕΕ σχετικά με τη διαχείριση των κρίσεων και την πρόληψη των συγκρούσεων;

Απάντηση

(20/21 Δεκεμβρίου 2000)

1. Ηπουργική συνεδρίαση στην οποία αναφέρεται ο Αξιότιμος κ. Βουλευτής πραγματοποιήθηκε στις 13 Σεπτεμβρίου 2000 στη Νέα Υόρκη" συμμετείχαν ο Γενικός Γραμματέας του ΟΗΕ, κ. Kofi Annan, και ηπουργική Τρόικα της ΕΕ, αποτελούμενη από τον Πρόεδρο του Συμβουλίου, κ. Hubert Vdrine, την Υπουργό Εξωτερικών της Σουηδίας, κα Lindh, τον Ευρωπαίο Επίτροπο για τις εξωτερικές σχέσεις, κ. Patten και τον Γενικό Γραμματέα του Συμβουλίου/Ύπατο Εκπρόσωπο της ΕΕ για την ΚΕΠΠΑ, κ. Javier Solana.

2. Η συνάντηση, που είχε ως αντικείμενο τη συνεργασία μεταξύ της ΕΕ και του ΟΗΕ για τη διαχείριση των κρίσεων, έδωσε στα δύο Μέρη την ευκαιρία ναπενθυμίσουν τις τρέχουσες εξελίξεις επί του θέματος στα πλαίσια του οργανισμού που εκπροσωπούσαν και να εκφράσουν την κοινή ευχή για στενότερη συνεργασία εν προκειμένω. Στην ίδια συνάντηση, και κατόπιν προσκλήσεως που είχε απευθύνει ο Πρόεδρος του Συμβουλίου κατά την ομιλία του στη Γενική Συνέλευση της 12ης Οκτωβρίου 2000, τα Μέρη συμφώνησαν να συνεχίσουν τον διάλογο για το θέμα αυτό με την ευκαιρία επίσκεψης του Γενικού Γραμματέα του ΟΗΕ στην Ευρώπη.

3. Στα πλαίσια της επίσκεψης αυτής και μετά τις συναντήσεις με την Επιτροπή και το Ευρωπαϊκό Κοινοβούλιο, ο κ. Kofi Annan συνάντησε τον κ. Hubert Vdrine στο Παρίσι, στις 4 Οκτωβρίου 2000, και τον κ. Javier Solana στις Βρυξέλλες, στις 5 Οκτωβρίου 2000. Με αυτή την ευκαιρία, η ΕΕ και ο ΟΗΕ αντάλλαξαν περαιτέρω απόψεις όσον αφορά τις δυνατότητες συνεργασίας τους σε αυτό τον τομέα και ο κ. Kofi Annan πρότεινε να δημιουργηθούν μηχανισμοί συνεργασίας και συντονισμού μεταξύ των δύο οργανισμών.

4. Όσον αφορά τη συνεργασία με τον ΟΗΕ, τα συμπεράσματα του Ευρωπαϊκού Συμβουλίου της Σάντα Μαρία ντα Φέιρα επιβεβαιώνουν, μεταξύ άλλων, τη σταθερή βούληση εκπόνησης μιας κοινής ευρωπαϊκής πολιτικής ασφάλειας και άμυνας, ικανής να ενισχύσει την εξωτερική δράση της ΕΕ μέσω της δημιουργίας δυναμικού στρατιωτικής και πολιτικής διαχείρισης των κρίσεων, με πλήρη σεβασμό των αρχών του Χάρτη των Ηνωμένων Εθνών. Ως προς αυτό, το Ευρωπαϊκό Συμβούλιοπογράμμισε τη σημασία που έχει, κατά τη διαχείριση των κρίσεων από την ΕΕ, η στενή σύνδεση μεταξύ του στρατιωτικού και του πολιτικού τομέα. Υπογράμμισε επίσης τη σημασία της συνεργασίας μεταξύ του δυναμικού διαχείρισης των κρίσεων της ΕΕ, που εξελίσσεται με ταχείς ρυθμούς, και του ΟΗΕ, του ΟΑΣΕ και του Συμβουλίου της Ευρώπης. Η συνεργασία με τον ΟΗΕ εντάσσεται επίσης πλήρως στα συμπεράσματα του Ευρωπαϊκού Συμβουλίου του Ελσίνκι, που προβλέπουν τον στόχο της ενίσχυσης και της διευκόλυνσης, αφενός, των συνεισφορών και των δραστηριοτήτων της ΕΕ στον ΟΗΕ όταν αυτή έχει ηγετικό ρόλο σε μια δεδομένη κρίση, και αφετέρου, των αυτόνομων δράσεων της ΕΕ.

5. Το Συμβούλιο ανέλαβε εσωτερική μελέτη σχετικά με τις λεπτομέρειες συγκεκριμένης συνεργασίας μεταξύ ΕΕ και ΟΗΕ επί του θέματος. Συγχρόνως, εντάθηκαν οι επαφές με τα Ηνωμένα Έθνη, ενώ, στα πλαίσια των συμπερασμάτων του Ευρωπαϊκού Συμβουλίου της Σάντα Μαρία ντα Φέιρα, εντοπίστηκαν τα συγκεκριμένα θέματα κοινού ενδιαφέροντος για τους δύο οργανισμούς, καθώς και τα οργανωτικά στοιχεία για την εξασφάλιση στενής συνεργασίας. Προς τον σκοπό αυτό, στις 24 Οκτωβρίου, πραγματοποιήθηκε στις Βρυξέλλες μια πρώτη συνάντηση μεταξύ των απεσταλμένων της Επιτροπής για τις πολιτικές πτυχές της διαχείρισης των κρίσεων, και των αντιπροσώπων του ΟΗΕ (με συγκεκριμένη προέλευση από το OCHA Γραφείο Συντονισμού Ανθρωπιστικών Υποθέσεων και το DPKO Τμήμα Ειρηνευτικών Επιχειρήσεων), καθώς και του ΟΑΣΕ και του Συμβουλίου της Ευρώπης. Επιπλέον, στις 25 Οκτωβρίου 2000, η γαλλική Προεδρία διοργάνωσε στις Βρυξέλλες σεμινάριο στο οποίο είχαν κληθεί εμπειρογνώμονες των οργανισμών αυτών, σχετικά με την ενίσχυση του κράτους δικαίου στα πλαίσια της διαχείρισης των κρίσεων.

6. Το Ευρωπαϊκό Συμβούλιο της Νίκαιας θα λάβει από την Προεδρία έκθεση για τις εργασίες που διεξάγονται στα πλαίσια του Συμβουλίου για το όλο θέμα της διαχείρισης των κρίσεων, συμπεριλαμβανομένων των σχέσεων με τον ΟΗΕ σε αυτό τον τομέα. Όσον αφορά τα πλαίσια και τις λεπτομέρειες του διαλόγου μεταξύ των δύο οργανισμών σχετικά με τη διαχείριση των κρίσεων και την πρόληψη των συγκρούσεων, το Συμβούλιο δεν είναι σε θέση, στο παρόν στάδιο των συζητήσεων στα πλαίσια της ΕΕ και με τα ΗΕ, καθώς και των εργασιών για την αναδιοργάνωση των δραστηριοτήτων αυτών στα πλαίσια των ΗΕ (σύμφωνα με τις γραμμές που δίδονται στην έκθεση Brahimi), να απαντήσει στην ερώτηση του Αξιότιμου κ. Βουλευτή.